section_heading: Think Space 2011 BORDERS
paragraph_text: Gošća kustosica u prvom ciklusu Eva Franch Gilabert, direktorica Storefront for Art and Architecture iz New Yorka, pripremila je glavnu godišnju temu Granice – Borders. Tema Granica provlači se kroz četiri različita scenarija - geopolitički, ekološki, urbani i moralni - u cilju uspostavljanja sveobuhvatnog polja propitivanja prostornih izazova suvremenog društva. Istodobno omogućujući različite stupnjeve istraživanja, ovaj ciklus natječaja ulazi duboko u konceptualni prostor stvaranja promjena - u područje granica. Četiri natječaja koja istražuju temu granica nastoje proizvesti katalog uvjeta suvremenog života u društvenim, političkim i kulturnim sferama, te katalog arhitektonskih rješenja za iste. Natječaji i međunarodni žiratori koji su oblikovali natječajne programske zadatke za natjecatelje su: Urbane granice (Shohei Shigematsu) Geopolotičke granice (Teddy Cruz), Ekološke granice (François Roche) i Moralne granice (Hrvoje Njirić).